Diari Oficial de la Generalitat Valenciana


Sumari del DOGV 3003, del 30-05-1997 (1997/7918)

ORDRE de 21 de maig de 1997, de la Conselleria d'Agricultura, Pesca i Alimentació, per la qual s'aprova el Pla d'obres d'interès general per a la Modernització del Regadiu en el Camp de Morvedre, 1a part, terme municipal de Petrés (València).
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3003

Data del DOGV
:   30-05-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/7918


Data del document
:   21-05-1997

Organisme emissor
:   Conselleria d'Agricultura, Pesca i Alimentació

Tipus de document
:   Ordre

ORDRE de 21 de maig de 1997, de la Conselleria d'Agricultura, Pesca i Alimentació, per la qual s'aprova el Pla d'obres d'interès general per a la Modernització del Regadiu en el Camp de Morvedre, 1a part, terme municipal de Petrés (València).
  
La Conselleria d'Agricultura, Pesca i Alimentació té entre els seus objectius prioritaris, la modernització del regadiu valencià. Això comporta la realització d'obres que milloren la gestió dels recursos hídrics i adeqüen les infraestructures als moderns sistemes de reg.
  
La zona de reg de la Comunitat de Regants de Petrés es proveeix d'aigües procedents del riu Palància a través de la sèquia Major, i d'aigües subterrànies incorporades a aquesta sèquia. La distribució és per reg a manta, cosa que planteja problemes als usuaris, derivats principalment de la falta de regulació dels cabals disponibles, que dificulta el maneig d'aquests i obliga a regar quan arriba el torn. Aquesta organització del reg condueix a la pèrdua d'aigua disponible i a l'escassesa d'aigua en períodes de màximes necessitats, que coincideix amb baixes disponibilitats.
  
  
Els regants de la zona han mostrat interès en la modernització i millora del regadiu, cosa que coincideix amb els objectius de modernització d'aquesta conselleria.
  
Per això, el pla d'obres redactat per la Direcció Territorial de València preveu les actuacions en l'àmbit territorial del municipi de Petrés, necessàries per al millor aprofitament dels seus recursos hídrics, com també per a l'adequació de la infraestructura viària rural a les necessitats actuals.
  
Amb aquestes actuacions es pretén obtenir els beneficis de caràcter social, agronòmic i econòmic que l'execució comporta.
  
Per això, a proposta de la Direcció General de Regadius i Estructures Agràries i fent ús de les competències que tinc atribuïdes,
  
  
ORDENE
  
  
Article 1
  
S'aprova el Pla d'Obres d'Interès General per a la Millora i Modernització del Regadiu en el Camp de Morvedre, 1a part, terme municipal de Petrés (València).
  
Article 2
  
D'acord amb l'article 62 de la Llei de Reforma i Desenvolupament Agrari i els decrets 151/1990, de 17 de setembre; 169/1991, de 30 de setembre; 13/1995, de 10 de gener, i 39/1995, de 7 de març, del Consell de la Generalitat Valenciana, les obres de construcció de basses de regulació, grups de bombament amb les instal·lacions elèctriques corresponents, xarxes principals de canonades de distribució, incloses les instal·lacions de filtració necessàries, electromecàniques i automatismes, i també la millora i ampliació dels camins de servei agrícola de la zona, queden classificades interès general, en el grup a) de l'article 61 de la Llei de Reforma i Desenvolupament Agrari.
  
  
DISPOSICIONS FINALS
  
  
Primera
  
La Direcció General de Regadius i Estructures Agràries dictarà les normes complementàries per a la millor aplicació de tot el que es disposa en aquesta ordre.
  
  
Segona
  
Aquesta ordre vigirà des de l'endemà de la publicació en el Diari Oficial de la Generalitat Valenciana.
  
  
València, 21 de maig 1997
  
  
La consellera d'Agricultura, Pesca i Alimentació,
  
Mª ÀNGELS RAMÓN-LLIN I MARTÍNEZ